Lav et referat af nedenstående tekst:

Tekst:
Kan man nogensinde få for meget af det gode? Du trækker måske på det, men det var netop tilfældet kort før jul, da Dansk Retursystem måtte lukke Nordjyllands eneste såkaldte pantstation - fordi den druknede i sin egen succes. Men onsdag så en ny og forbedret pantstation dagens lys ved City Syd i Aalborg og det til stor begejstring blandt de første brugere, der endelig kunne komme af med deres mange sække fulde af pant. - Hovedtemaet i den her pantstation er at flytte det som sammenmast materiale i stedet for at flytte det som luft. Denne her, den kan tage al den volumen, vi får i løbet af en dag, forklarer Jesper Frische Larsen, driftsdirektør i Dansk Retursystem. - Så uanset hvor mange mennesker, der kommer og panter, så vil vi kunne tage imod det. Se, hvordan den nye pantstation fungerer her. Slut med maskinstop Og den nye pantstation er en stor opgradering fra den forrige, der tit og ofte blev fyldt op til randen, forklarer driftsdirektøren. Nogle gange helt op til fire gange i løbet af en dag, og det til stor gene for brugerne. For pantstationen måtte lukke, indtil den igen var klar til at tage imod pant. - Den var faktisk lukket ret tit, oplevede folk, og det er jo ikke særlig kundevenligt, siger driftsdirektøren, der nu glæder sig over den nye station. Kunde nummer 1 er tilfreds Gert Møller fra Aalborg blev den første nordjyde til at hælde sin pant i den nye pantstation. Og hans umiddelbare anmeldelse af det nye anlæg er positiv: - Det var nemt, lød det, da sækken med pant var hældt ind i anlægget. - Den er bedre på den måde at man læsser det hele ind på en gang og ikke skal have pantposer, lød det videre.

Referat:
Maskinstop var hverdagskost ved Nordjyllands gamle pantstation, men det er nu fortid.